****

**M E S T O S T A R Á Ľ U B O V Ň A**

**Informatívna správa**

**o**

**MIESTNEJ AKČNEJ SKUPINE Ľ U B O V N I A N S K O**

**V Starej Ľubovni, dňa 22.3.2017**

**Miestna akčná skupina ĽUBOVNIANSKO (ďalej len „MAS ĽUBOVNIANSKO“) je "multisektorálne" združenie,  ktoré vzniklo**registrovaním v zmysle zákona SR  č. 83/1990 Zb. o združovaní občanov v znení neskorších predpisov dňa **26.03.2015.**

Sídlom združenia je obec Kolačkov: Obecný úrad Kolačkov č. 30, 065 11 Nová Ľubovňa.

Združenie pôsobí v území geograficky ohraničenom katastrálnymi hranicami členských obcí: Kolačkov, Jakubany, Nová Ľubovňa, Stará Ľubovňa, Chmeľnica, Hajtovka, Matysová, Malý Lipník, Sulín, Mníšek nad Popradom.

**V súčasnosti MAS ĽUBOVNIANSKO združuje 18tich členov:**

**Obce**:

Kolačkov, Jakubany, Nová Ľubovňa, Stará Ľubovňa, Chmeľnica, Hajtovka, Matysová, Malý Lipník, Sulín, Mníšek nad Popradom;

**Právnické osoby:**

PRVÁ KÚPEĽNÁ a. s., Kúpele 2030, 065 11 Nová Ľubovňa;

Družstvo MRAZINA, Medzibrodie 13, Mníšek nad Popradom;

URBARIÁT pozemkové spoločenstvo vlastníkov, 065 11 Nová Ľubovňa;

**Fyzické osoby, podnikateľ:**

Havran SL s. r. o. Stará Ľubovňa, Mýtna 47, 064 01 Stará Ľubovňa;

Neupauer, s. r. o., Chmeľnica 254, 064 01 Stará Ľubovňa;

**Fyzické osoby, občan:**

Veronika Olšavská, 065 11 Nová Ľubovňa č. 386;

Michal Turlík, 065 11 Nová Ľubovňa č. 167;

**Občianske združenie:**

JAVORINA, Kolačkov 216, 065 11 Nová Ľubovňa.

Nezisková organizácia Michala Strenka, Mýtna 1654/15A, 064 01 Stará Ľubovňa

Naša Ľubovňa,o.z., Štúrová 32, 064 01 Stará Ľubovňa

**Integrovaná stratégia rozvoja územia**

Za prioritné si MAS ĽUBOVNIANSKO určila podporu trvalo udržateľného rozvoja celého územia a aktivít realizovaných v prospech obcí, neziskových organizácií, malých a stredných podnikateľov a iných subjektov a občanov pôsobiacich v danom území.

**Ciele MAS ĽUBOVNIANSKO:**

* vypracovať a implementovať integrovanú stratégiu rozvoja územia;
* presadzovať a rozvíjať miestnu medzisektorovú spoluprácu v rámci obnovy a rozvoja územia;
* chrániť prírodné a kultúrne hodnoty územia;
* podporovať efektívne a dlhodobo udržateľné využitie potenciálu územia prispievajúce k skvalitňovaniu života na vidieku;
* propagovať rozvoj vidiek a vidieckych činností medzi obyvateľmi;
* rozvíjať spoluprácu na regionálnej, národnej a medzinárodnej úrovni, atď.;
* podporovať a realizovať najmä aktivity zamerané na zvyšovanie sebadôvery a aktivizácie občanov členských obcí a aktivít napomáhajúcich integrácii zdravotne znevýhodnených skupín ľudí do spoločnosti, starostlivosť o seniorov;
* podpora mladých talentov a vytváranie podmienok a akcií na rozvoj výchovno-vzdelávacích aktivít a športu medzi mládežou;
* organizovať odborné semináre, konferencie a sympózia zamerané na výmenu skúseností v oblasti činnosti združenia;
* budovať informačnú databázu pre účely realizácie svojho cieľa;
* organizovať vzdelávacie, kultúrne, environmentálne a iné spoločenské akcie propagujúce ciele združenia;
* vytvoriť efektívne kontakty a spolupracovať s orgánmi verejnej správy, zástupcami ostatných sektorov a s inými domácimi a zahraničnými subjektmi;
* šíriť informácie o svojej činnosti;
* vydávať a šíriť periodické i neperiodické publikácie, najmä edičná činnosť zameraná na ciele a úlohy združenia;
* poskytovať vzdelávacie, poradenské, informačné služby zamerané na podporu rozvoja regiónu;
* participovať na príprave a spracovaní strategických dokumentov združenia a jeho členov;
* strategicky perspektívne plánovať trvalo udržateľný rozvoj regiónu v oblasti územnej pôsobnosti združenia, zohľadňujúce ochranu životného prostredia, časovú aj kapacitnú disponibilnosť materiálnych a ľudských zdrojov podmieňujúcich úspešný rozvoj ekonomického potenciálu regiónu;
* pripravovať a implementovať projekty investičného charakteru v oblastiach: ľudské zdroje, šport, kultúra, sociálna a zdravotnícka oblasť, cestovný ruch, životné prostredie, protipovodňová ochrana, kultúrne dedičstvo, regionálny rozvoj a rozvoj vidieka.

**Financovanie stratégie CLLD**

V rámci nástroja ***CLLD*** sa bude uplatňovať diferencované financovanie MAS. Pre každú MAS je riadiacim orgánom stanovená jednotná minimálna výška finančných prostriedkov na 1 stratégiu. Táto suma bude môcť byť navýšená na základe stanovených kritérií (napr. veľkosť MAS, zameranie stratégie a pod.). Pri operáciách implementovaných v rámci stratégii ***CLLD*** výška podpory závisí od výšky oprávnených nákladov.

**Príprava stratégie CLLD**

Projekt je podporený zo zdrojov EPFRV, PRV SR 2014-2020, opatrenie 19 Podpora na miestny rozvoj v rámci iniciatívy Leader, Podopatrenie 19.1 Prípravná podpora.

Cieľom projektu je vypracovanie strategického dokumentu – stratégie CLLD pre Miestnu akčnú skupinu ĽUBOVNIANSKO. Príprava bude zahŕňať informácie o MAS, analýzu zdrojov územia, zber a spracovanie údajov z územia, SWOT analýzu, identifikáciu potrieb, identifikáciu problémov, definovanie vízie a strategického cieľa, stanovenie cieľov, priorít a opatrení a spracovanie finančného plánu.

Výsledkom projektu je strategický dokument Stratégia miestneho rozvoja vedeného komunitou CLLD a verejno-súkromného partnerstvo pripravené uchádzať sa o štatút Miestnej akčnej skupiny a rozvíjať svoje územie prostredníctvom implementácie Stratégie CLLD.