

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:** XX/2017

**Dňa:** 23.02.2017

**K bodu programu:** **č. 3**

**Názov materiálu: Zánik mandátu poslanca Mestského zastupiteľstva v Starej Ľubovni, nastúpenie náhradníka na uvoľnený mandát a sľub poslanca - náhradníka**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracovali:** JUDr. Peter Lompart

právny referát

Helena Vojteková

referát MsZ a MsR

**Materiál p r e r o k o v a n ý**

* na zasadnutí MsR č. 14/2017 dňa 14.02.2017 » o d p o r ú č a  MsZ:
* v z i a ť n a  v e d o m i e informáciu o zániku mandátu poslanca MUDr. Kožuškaniča, informáciu o nastúpení náhradníka poslanca Ing. Sokola, odvolanie MUDr. Kožuškaniča z funkcie člena DR
* o d v o l a ť MUDr. Kožuškaniča z Rady školy pri MŠ na Všetínskej ul. a z Komisie športu a mládeže pri MsZ

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **b e r i e n a  v e d o m i e**
2. informáciu o zániku mandátu poslanca Mestského zastupiteľstva v Starej Ľubovni zvoleného vo volebnom obvode č. 1 MUDr. Štefana Kožuškaniča (SMER-SD) v zmysle zákona č. 369/1990 Zb. o obecnom zriadení, § 25, ods. 2, písm. c) – písomným vzdaním sa mandátu k 20.01.2017;
3. informáciu o nastúpení  náhradníka na uvoľnený mandát poslanca Mestského zastupiteľstva v Starej Ľubovni vo volebnom obvode č. 1 Ing. Petra Sokola (SMER-SD) v zmysle § 192 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov;
4. odvolanie MUDr. Štefana Kožuškaniča z funkcie člena Dozornej rady obchodnej spoločnosti SLOBYTERM, spol. s r. o., Levočská 20, Stará Ľubovňa valným zhromaždením uvedenej spoločnosti ku dňu vzdania sa mandátu poslanca MsZ v Starej Ľubovni.
5. **o d v o l á v a**
6. zástupcu Mesta Stará Ľubovňa (zriaďovateľa) MUDr. Štefana Kožuškaniča z Rady školy pri Materskej škole, Vsetínska 36, Stará Ľubovňa ku dňu vzdania sa mandátu poslanca MsZ v Starej Ľubovni;
7. člena – poslanca MUDr. Štefana Kožuškaniča z Komisie športu a mládeže pri MsZ v Starej Ľubovni ku dňu vzdania sa mandátu poslanca MsZ v Starej Ľubovni.
8. **k o n š t a t u j e , ž e**

poslanec – náhradník Ing. Peter Sokol zložil zákonom predpísaný sľub poslanca mestského zastupiteľstva v zmysle § 25, ods. 1, písm. a) zákona č. 369/1990 Zb. o obecnom zriadení.

**D ô v o d o v á s p r á v a**

Dňa 20.01.2017 sa MUDr. Štefan Kožuškanič – SMER-SD písomne vzdal mandátu poslanca zvoleného vo volebnom obvode č. 1.\*1

Ku dňu vzdania sa mandátu sa zároveň odvoláva z nasledovných funkcií:

* SLOBYTERM, spol. s r. o., Stará Ľubovňa » člen dozornej rady
* Komisia športu a mládeže pri MsZ » člen - poslanec
* Materská škola, Vsetínska 36, Stará Ľubovňa » zriaďovateľom delegovaný zástupca v rade školy

**\*1 Zákon č. 369/1990 Zb. o obecnom zriadení**

**§25 Povinnosti a oprávnenia poslancov obecných zastupiteľstiev**

(2) Mandát poslanca zaniká

a) odmietnutím sľubu alebo zložením sľubu s výhradou,

b) uplynutím funkčného obdobia,

c) vzdaním sa mandátu,

d) právoplatným odsúdením za úmyselný trestný čin alebo právoplatným odsúdením za trestný čin, ak výkon trestu odňatia slobody nebol podmienečne odložený,

e) pozbavením spôsobilosti na právne úkony alebo obmedzením spôsobilosti na právne úkony,

f) zmenou trvalého pobytu mimo územia obce; v mestách so samosprávou mestských častí aj v prípade zmeny trvalého pobytu mimo územia mestskej časti, v ktorej vykonáva funkciu,

g) ak sa bez vážneho dôvodu a bez ospravedlnenia nezúčastní trikrát po sebe riadneho zasadnutia obecného zastupiteľstva,

h) ak počas jedného roka nie je spôsobilý zúčastňovať sa na zasadnutiach obecného zastupiteľstva,

i) v prípadoch podľa § 11 ods. 2,

j) zrušením obce alebo

k) smrťou.

Mandát poslanca obecného zastupiteľstva zanikne vzdaním sa len vtedy, ak vzdanie sa bolo urobené ústne do zápisnice alebo písomne; pri písomnom vzdaní sa mandátu jeho účinky nastávajú doručením obecnému úradu. Vzdanie sa mandátu nemožno vziať späť.

Na uvoľnený mandát poslanca nastupuje ako náhradník kandidát s najväčším počtom (661) platných hlasov získaných vo volebnom obvode, v ktorom mandát zanikol » Ing. Peter Sokol – SMER-SD. Oznam o nastúpení náhradníka po zániku mandátu poslanca bol zverejnený na úradnej tabuli Mesta Stará Ľubovňa 03.02.2017. Náhradník Ing. Peter Sokol si prevzal osvedčenie o tom, že sa stal poslancom MsZ v Starej Ľubovni. \*2

Sľub poslanca mestského zastupiteľstva zloží na najbližšom rokovaní MsZ v Starej Ľubovni 23.02.2017.\*3

**\*2 Zákon č. 180/2014 Z. z. o podmienkach výkonu volebného práva a o zmene a doplnení niektorých zákonov**

**§ 192 Náhradníci**

(1) Ak zanikol mandát poslanca obecného zastupiteľstva, nastupuje ako náhradník kandidát, ktorý získal najväčší počet platných hlasov vo volebnom obvode, v ktorom zanikol mandát. V prípade rovnosti hlasov sa postupuje primerane podľa § 189 ods. 2 a 3.

(2) Nastúpenie náhradníka oznámi starosta obce do 15 dní po tom, čo zanikol mandát, na úradnej tabuli obce a odovzdá mu osvedčenie o tom, že sa stal poslancom obecného zastupiteľstva. Osvedčenie podpisuje starosta obce.

**\*3 Zákon č. 369/1990 Zb. o obecnom zriadení**

**§25 Povinnosti a oprávnenia poslancov obecných zastupiteľstiev**

(1) Poslanec obecného zastupiteľstva (ďalej len poslanec") je povinný najmä

a) zložiť sľub na prvom zasadnutí obecného zastupiteľstva, ktorého sa zúčastní