

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XX/2017**

**Dňa: 23.02.2017**

**K bodu programu:** **č. 16**

**Názov materiálu: Schválenie spolufinancovania projektu „Komunitné centrum Podsadek – zmena dokončenej stavby“ a výdavkov nad rámec finančného limitu projektu.**

**Materiál obsahuje**: Návrh uznesenia

Dôvodová správa

**Materiál predkladá: PhDr. Ľuboš Tomko**

primátor mesta

**Materiál vypracovala: Ing. Miriama Varcholová**

samostatný odborný referent, Projektový referát a ŠFRB

**N á v r h u z n e s e n i a**

MsZ prerokovalo a schvaľuje:

1. predloženie žiadosti o nenávratný finančný príspevok (ďalej len *„ŽoNFP“*) za účelom realizácie projektu „Komunitné centrum Podsadek – zmena dokončenej stavby“ realizovaného v rámci výzvy Ministerstva vnútra SR kód výzvy: OPLZ-PO6-SC613-2016-2, ktorého ciele sú v súlade s platným Územným plánom mesta Stará Ľubovňa a platným Programom rozvoja mesta Stará Ľubovňa na obdobie 2015 - 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci;
4. zabezpečenie financovania neoprávnených výdavkov z rozpočtu Mesta Stará Ľubovňa.

**D ô v o d o v á s p r á v a**

Ministerstvo vnútra SR vyhlásilo dňa 18.07.2016 *Výzvu na predkladanie ŽoNFP zameranú na výstavbu nových komunitných centier v obciach s prítomnosťou marginalizovaných rómskych komunít*, č. výzvy OPLZ-PO6-SC613-2016-2. Jedná sa o tzv. otvorený typ výzvy/ do vyčerpania alokácie indikatívnej výšky finančných prostriedkov vyčlenených na výzvu (15 000 000,00 €). Mesto Stará Ľubovňa plánuje podanie ŽoNFP v stanovenom konečnom termíne hodnotiaceho kola, a to dňa 24.02.2017.

Jednou z podmienok poskytnutia príspevku je podmienka finančnej spôsobilosti žiadateľa na spolufinancovanie projektu, Príloha č. 5 ŽoNFP – Doklad preukazujúci finančnú spôsobilosť/ Uznesenie zastupiteľstva. Financovanie celkových oprávnených výdavkov projektu bude realizované v súlade s pravidlami stanovenými v platnej Stratégii financovania EŠIF, a to nasledovne:

* 85 % Európsky fond regionálneho rozvoja,
* 10 % Štátny rozpočet,
* 5 % spolufinancovanie zo zdrojov žiadateľa.

Zámerom Mesta Stará Ľubovňa je vybudovanie komunitného centra s maximálnymi nárokmi na priestory. Na základe priestorových nárokov tohto typu komunitného centra bola navrhnutá prístavba, v dôsledku ktorej došlo k navýšeniu úžitkovej plochy objektu z pôvodných 318,46 m2 na 459,64 m2. Na poskytovanie komplexných sociálnych a komunitných služieb je potrebné adekvátne priestorové a materiálno-technické zázemie. Od toho výrazne záleží v akej forme a kvalite sa dané služby ponúkajú. Priestorové, materiálne i personálne možnosti komunitného centra by mali zohľadňovať počet miestnej komunity, množstvo i hĺbku problémov, s ktorými zápasí. Momentálne využíva ETP Slovensko - Centrum pre udržateľný rozvoj vzhľadom k technickému stavu kultúrneho domu len 70 m2 jeho podlahovej plochy. Užívaná podlahová plocha je vo vzťahu k vysokému počtu pravidelných a projektových aktivít nepostačujúca a obmedzujúca.

Predmetom projektového riešenia je:

1. ***rozšírenie kapacít jestvujúcej budovy prístavbou;***

V rámci navrhovanej prístavby sa zriadi:

* + dielňa pre výučbu základných remeselných zručností,
  + stredisko osobnej hygieny,
  + školiaca miestnosť s kuchynským kútom pre praktické tréningy varenia.

1. ***zníženie energetickej náročnosti jestvujúcej budovy;***
2. ***vytvorenie bezbariérového prístupu;***
3. ***komplexná výmena elektroinštalačných rozvodov;***
4. ***vyvolané investície*** (úprava jestvujúcich bleskozvodov, vonkajšej dažďovej kanalizácie, preloženie regulátora plynu, čiastočná úprava multifunkčného ihriska (do pôvodného stavu) z titulu navrhovanej prístavby).

Maximálna výška pomoci pre realizáciu komunitného centra s maximálnymi nárokmi na priestory a pre zvolený typ aktivity – Podpora modernizácie a rekonštrukcie komunitných centier je na úrovni **257 500,00 €**. Celkové rozpočtované náklady na investíciu sú vo výške **303 753,78 €**. Z uvedeného vyplýva, že celkové oprávnené výdavky sú vyššie ako rozpočet vypočítaný na základe benchmarku/finančného limitu o **46 253,78 €**.

Sprostredkovateľský orgán zabezpečí vydanie rozhodnutia najneskôr v termíne do 35 pracovných dní od konečného termínu daného hodnotiaceho kola. Do lehoty sa samozrejme nezapočítava lehota potrebná na predloženie chýbajúcich náležitostí zo strany žiadateľa, a preto si sprostredkovateľský orgán vyhradzuje právo na predĺženie lehoty na vydanie rozhodnutia o ŽoNFP.